recursal/SuperWikiNEXT-32B huggingface dataset:
**Shitai Expressway** er det i Kina foretrukne engelske navnet på den «expressway» (tilsvarer omtrent det man i Norge før kalte motorvei klasse B) som fører fra Shijiazhuang, hovedstaden i provinsen Hebei, vestover og til Taiyuan, hovedstaden i provinsen Shanxi.

Ordet *Shitai* (石太) kommer fra de to første kinesiske skrifttegnene for de nevnte byer, Shijiazhuang (石家庄) og Taiyuan (太原).

Strekningen er på 150 kilometer, og traséen passerer gjennom Jiuguan, Niangzipasset, forbi byen Yangquan og gjennom fylket Pingding (i prefekturet Yangquan), og gjennom fylket Shouyang (i prefekturet Jinzhong), til man er fremme ved Taiyuan.

I Shanxi omtales veien gjerne som *Taijiu Expressway*, men da er det egerntlig bare snakk om strekningen fra Taiyuan til Jiuguan.

Shitai Expressway knytter an til ringveien rundt Taiyuan, og videre nordover til Dayun Expressways nordavsnitt som fører mot Datong nord i Shanxi, og sørvest mot Jiaofen Expressway og før nevnte *Dayun Expressway*s sørlige avsnitt mot prefekturet Yuncheng sørvest i Shanxi.
**Governador Nobre de Carvalho-broen** (portugisisk: *Ponte Governador Nobre de Carvalho*, kinesisk: 嘉樂庇將軍大橋, 嘉樂庇總督大橋 eller 嘉樂庇大橋, eller **Macao-Taipa-broen** (澳氹大橋), er en bro med to kjørefelter som knytter sammen øya Taipa med Macaohalvøya i den tidligere portugisiske kolonien Macao i Folkerepublikken Kina. Dette var den første broen som ble bygget over det brede sundet. Den ble ferdig i 1974.

Lokalt omtales den som *Gamlebroen* 舊大橋.

Broen om natten.
Broen er 2.569,8 meter lsang og er 9,2 meter bred. Den var en kort periode verdens lengste innen sin broklassifisering. Den er oppkalt etter José Manuel de Sousa e Faria Nobre de Carvalho, som var guvernør av Macao fra 25. november 1966 til 10. november 1974.

Broen var ment å kunne minne om en drage, sammen med Casino Lisboa som dragens hode og Taipa-monumentet på *Taipa Pequena* som halen.

Referanser
----------

1. ↑  Macau-Taipa Bridge på Structurae

|  |  |
| --- | --- |
| Oppslagsverk/autoritetsdata | GeoNames
 |
**Bymålslaget** er en norsk språkforening dannet i 1902. Laget oppstod da Det norske Samlaget (dannet 1868) ble delt i to: Landsmålslaget (senere Noregs Mållag) og **Bymålslaget**. Årsaken til dette var at Samlaget utviklet seg til i hovedsak å bli talsorgan for landsmålet. Bymålslaget ble i praksis en selvstendig organisasjon. I 1972 ble samarbeidet tatt opp igjen idet Bymålslaget begynte å utgi sine publikasjoner på Det Norske Samlaget. Dette samarbeidet varte fram til 2010 da laget skiftet til Novus forlag.

Bymålslaget ønsket å utvikle norsk språk ved å justere det danske bokmålet i samsvar med talemålet i de norske byene. Knud Knudsen (1812–95) var rektor ved Oslo katedralskole og kalles ofte det norske bokmålets far. Da han døde, gav en stor gave til videreføring av dette arbeidet. Denne arven forvalter Bymålslaget. Pengene brukes til å gi ut Knudsens egne skrifter, samt støtte annet arbeid som er i samsvar med det språkpolitiske programmet hans. Bymålslaget og Oslo katedralskole har satt opp en minnesten over ham på Vår Frelsers gravlund i Oslo.

Fra 1909 har Bymålslaget utgitt tidsskriftet *Maal og Minne*.

Ledere
------

* Andreas Drolsum Haraldsrud (2013– )
* Ruth Vatvedt Fjeld
* Trygve Knudsen
* Didrik Arup Seip (1916–1948?)
* Jonathan Aars (1906–1908)
* Jens Daniel Carolus Lieblein (1902– )

Referanser
----------

1. ↑  Maal og Minne 2013, h. 1, s. 128.

Eksterne lenker
---------------

* Bymålslaget 100 år i Knud Knudsens fotspor. *Uniforum* Juni 2002
* Bymålslaget 100 år, i *Språknytt* 2/2002[*død lenke*]
* Omtale hos Novus forlag
* Leder med historisk oversikt i Maal og Minne nr. 1-2010
**Sophie Amalie Moth** (født 28. mars 1654, død 17. januar 1719 på herregården Jomfruens Egede) var kong Christian Vs elskerinne, og var mor til bl.a. Ulrik Christian Gyldenløve.

Biografi
--------

Hun var datter av kongelig livlege (hoffmedicus) Poul Moth (se Moth) og Ida Dorothea Bureneus. Hennes far hadde vært den senere kong Christian Vs lærer, var livlege for Frederik III og ble i 1670 livlege for Christian V. Han døde imidlertid noen måneder senere. Etter dette arbeidet Sophie Amalies mor iherdig for at den 16 år gamle datteren skulle vekke den 24 år gamle kongens interesse, noe hun etterhvert lyktes med.

Kongens elskerinne
------------------

Forholdet ble ikke lenge noen hemmelighet i hoffkretsene, men foreløpig trådte hun ikke mye frem; hun bodde en tid hos en søster, som var gift med proviantkommissær Nicholaus Bennich. Hennes stilling som kongens offisielt anerkjente elskerinne ble først slått fast ved Griffenfelds fall, da kongen forærte henne Samsø og 31. desember 1677 opphøyet henne til grevinne av Samsø; ved et åpent brev av 1. januar 1679 erklærte kongen dessuten sine barn med henne for sine naturlige barn med tilnavnet Gyldenløve.

Hun synes å ha vært temmelig ubetydelig og har visst heller ikke hatt noen som helst politisk innflytelse. Den innskrenket seg, så vidt man kan se, til å oppnå forskjellige personlige begunstigelser for hennes nærmeste slekt.

Etter kongens død levde hun et meget tilbaketrukket liv på Jomfruens Egede, etter sigende oppfylt av dyp anger over sitt tidligere liv.

Barn
----

Hun ble mor til to sønner og tre døtre. Av døtrene døde to i ung alder, den tredje, Christiane Gyldenløve, ble gift med lensgreve Frederik Ahlefeldt (1662–1708). Sønnene var Christian Gyldenløve og Ulrik Christian Gyldenløve. Hun er også stammor til slekten Danneskiold-Samsøe.

Referanser
----------

1. 1 2   Genealogics, genealogics.org person ID I00007533[Hentet fra Wikidata]
2. 1 2   Dansk biografisk leksikon, Dansk Biografisk Leksikon-ID Sophie\_Amalie\_Moth[Hentet fra Wikidata]
3. ↑   Genealogics[Hentet fra Wikidata]

Eksterne lenker
---------------

* Biografi i Dansk Kvindebiografisk Leksikon

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Dansk kvindebiografisk leksikon **·** Prabook **·** Geni **·** VIAF **·** GND **·** LCCN **·** ISNI
 |
**Tonkin Island** er en smal, isdekt øy som ligger 20 km sørøst for Choyce Point på Bowman Coast i Larsen isbrem. Øya er merket med isfrie fjelltopper i hver ende. Øya ble oppdaget og fotografert fra luften av U.S. Antarctic Service (USAs) i 1940 og ble kartlagt av Falkland Islands Dependencies Survey (FIDS) i 1947 og oppkalt etter John E. Tonkin, assistent i FIDS ved Stonington Island, 1945–47. Den ble kalt Lewis Island av Ronne antarktiske forskingsekspedisjon (RARE) etter at det ble tatt flere flyfoto i 1947. Navnene Isla Mateo de Toro Zambrano og Isla Riquelme viser til de nordlige og sørlige deler av denne øya, som er vist som to øyer på et chilensk kart fra 1947.

Se også
-------

* Liste over øyer i Antarktis

Kilder
------

* *Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen* (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Bymål** eller **bydialekt** er tradisjonelt sett dialekter som snakkes i byene, i den grad disse skiller seg fra talemålene som snakkes i området rundt. Motsatsen er bygdemål.

Bymål har som regel de samme målmerkene som bygdene omkring, men de har større indre forskjeller enn bygdemålene. De er ofte knyttet til et standardmål, enten som modell for standardtalemål i et land, eller et skriftspråk. I Norge er eksempelvis flere bymål preget av dannet dagligtale, og ligger i dag nærmere bokmål enn bygdemål i samme område. Begrepet «bymål» kan derfor også vise til tale som ligger nært eller nærmere opptil bokmål eller riksmål, som for eksempel i standard østnorsk.

Eksempler på norske bymål
-------------------------

* Bergensk
* Hønefossdialekt
* Oslomål
* Stavangersk

Referanser
----------

1. ↑  Gundersen, Dag. (2009, 14. februar). *Bymål*. Store norske leksikon. Besøkt 2012-07-14
2. ↑  Venås, Kjell. (2013, 27. mars). *Dialekter I Norge*. Store norske leksikon. Besøkt 2013-07-14

|  |  |
| --- | --- |
| Oppslagsverk/autoritetsdata | Store norske leksikon
 |
**Tonstad** er et boligområde på Tiller i Trondheim, beliggende mellom Rosten og Kolstad i vest, Sjetnmarka og Okstad i nord og Sjetnan i øst. Boligområdet ligger mellom Europavei 6, John Aaes veg og Sjetnmarka. I tillegg til boligene ligger det også flere forretninger langs E6 ved Tonstad. Stedet har en egen barne- og ungdomsskole, Tonstad skole. Tonstad er for det meste utbygd med rekkehus, i tillegg til noen eneboliger. Området var tidligere kjent som *Nordre boligkvadrant* i Tillerbyen.

Historie
--------

Tonstad gård. Foto: Fjellanger Widerøe (1952) 
Gården Tonstad ligger i Nordbygda, nord for Rosten og sørvest for Tonstadkrysset, like ovenfor Bjørndalen. Gården ble ryddet i vikingtiden eller middelalderen (800–1350) og tilhørte antagelig en kirkelig institusjon. Etter reformasjonen ble den krongods. Fra 1647 var Tonstad i kronens eie, og gården hadde etter det flere eiere. I 1937 overtok Trondheim kommune parseller fra Tonstad for å bygge flyplass i området. Flyplassen ble aldri bygd, og området ble i stedet brukt til å bygge ut Tillerbyen, med boligområder, butikker, forretninger og kjøpesentre. Hovedbygningen på Tonstad gård er en trønderlån fra omkring 1830.

Navnet Tonstad kommer fra norrønt *Þornyjarstaðir*, som enten kommer av kvinnenavnet *Torny* eller av elvenavnet *Tunna*.

Litteratur
----------

* Bratberg, Terje T. V. (1996). *Trondheim byleksikon*. Oslo: Kunnskapsforlaget. s. 532.
**Lamek** (hebraisk: לֶמֶךְ – *Lǽmæḵ*, i pausa לָמֶךְ – *Lā́mæḵ*) er navnet på to personer i Bibelen, som levde før vannflommen:

1. *Lamek*, Kains tipptippoldebarn.
2. *Lamek*, Noahs far.

I Septuaginta heter både Kains tipptippoldebarns far og Noahs fars far Μαθουσαλα (*Mathousala*), og begge er etterkommere etter en Henok.

Lamek, Kains tipptippoldebarn
-----------------------------

Lamek var en etterkommer av Adam og Evas sønn Kain. Det fortelles om slekten i 1. Mosebok 4,18: «Henok [Kains sønn] fikk sønnen Irad, og Irad ble far til Mehujael. Mehujael ble far til Metusjael, og Metusjael ble far til Lamek.»

Han er den første i Bibelen som sies å ha hatt mer enn én kone. Hans koner het **Ada** (hebraisk: עָדָה – *ʿĀḏâ*) og **Silla** (צִלָּה – *Ṣillâ*). (1 Mos 4,19.)

Med Ada fikk han sønnene **Jabal** (יָבָל – *Yāḇāl*) og **Jubal** (יוּבָל – *Yûḇāl*). Jabal ble stamfar til dem som bor i telt og holder buskap, og Jubal ble stamfar til alle dem som spiller på lyre og fløyte. (1 Mos 4, 20–21.)

Med Silla fikk Lamek sønnen **Tubalkain** (תּוּבַל קַיִן – *Tû́ḇal Qáyin*) og datteren **Naama** (נַעֲמָה – *Naʿămâ*; i eldre oversettelser *Na’ama*). Tubalkain smidde alle slags redskaper av bronse og jern. (1 Mos 4,22.)

Lamek sa at Kain skulle hevnes syv ganger, men han selv skulle hevnes syttisyv ganger (1 Mos 4,24).

Lamek, Noahs far
----------------

Lamek (gresk: Λάμεχ – *Lámekh*) var en etterkommer av Adam og Evas sønn Set. Han var sønn av Metusjalah og far til Noah. Det sies at han uttalte en profeti da Noah ble født, og sa at han skulle trøste menneskene fordi Gud hadde forbannet jorden. Dette regnes som en forutsigelse av vannflommen. (1. Mosebok 5,29.)
***Xenodusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 17 arter, tre av dem er funnet i Norge. De er spesialiserte på å leve sammen med maur.

Utseende
--------

Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.

Levevis
-------

*Xenodusa*-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene.
Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom *Lomechusa*-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.

Utbredelse
----------

Slekten er utbredt i Nord-Amerika. Arten *Xenodusa australis* fra Ny-Caledonia blir også plassert i denne slekten, men det er tvilsomt om den hører til her.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien småkortvinger (Aleocharinae) Fleming, 1821
					- Stammen Lomechusini Fleming, 1821
						* Understammen Lomechusina Fleming, 1821
							+ Slekten ***Xenodusa*** Wasmann, 1894
							+ *Xenodusa angusta* (Fall, 1901)
							+ *Xenodusa australis* (Montrouzier, 1860) - Ny-Caledonia, tvilsomt om denne hører til her
							+ *Xenodusa caseyi* Wasmann, 1897
							+ *Xenodusa cava* (LeConte, 1863)
							+ *Xenodusa reflexa* (Walker, 1866)
							+ *Xenodusa sharpi* Wasmann, 1897

Referanser
----------

Eksterne lenker
---------------

* (en) *Xenodusa* i Encyclopedia of Life Rediger på Wikidata

* (en) *Xenodusa* i Global Biodiversity Information Facility Rediger på Wikidata

* (en) *Xenodusa* hos ITIS Rediger på Wikidata

* (en) *Kategori:Xenodusa* – bilder, video eller lyd på Wikimedia Commons Rediger på Wikidata

* *Xenodusa* – detaljert informasjon på Wikispecies Rediger på Wikidata
**Lubomír Štrougal** (født 19. oktober 1924 i Veselí nad Lužnicí, død 6. februar 2023) var en tsjekkisk jurist og kommunistisk politiker som var Tsjekkoslovakias statsminister i perioden 28. januar 1970 til 12. oktober 1988.

Biografi
--------

Etter å ha arbeidet for den tyske industrien under andre verdenskrig (Totaleinsatz, tvangsarbeid), fullførte han rettsstudiene ved Karlsuniversitetet i Praha. I perioden etter dette meldte han seg inn i det tsjekkoslovakiske kommunistpartiet (KSC), og fra slutten av 1950-tallet var han også medlem av partiets sentralkomité. Fra 1859 til 1961 tjenestegjorde han som landbruksminister, og fra 1961 til 1965 var han innenriksminister.[]

I april 1968 ble han utnevnt til visestatsminister under Oldřich Černík. Da Prahavåren inntraff var han først motstander av invasjonen med militærstyrker i Warszawapakten, men han skiftet etterhvert retning til å bli en markant rival til Gustáv Husák med den såkalte «normaliseringsprosessen».[]

Štrougal ble selv utnevnt til statsminister i slutten av januar 1970, og tjenestegjorde som dette i nesten 18 år frem til midten av oktober 1988. På grunn av konflikter med den tidligere partiformannen Milouš Jakeš valgte han å gå av som statsminister.[]

Under fløyelsrevolusjonen på senhøsten 1989 var Štrougal en av kandidatene til å innta lederrollen i kommunistpartiet, men han valgte å ikke innta et aktivt engasjement og trakk seg tilbake fra politikken, noe som gjorde at han ble utvist fra kommunistpartiet i februar 1990.[]

Byrået for dokumentasjon og utredning av det kommunistiske politiets forbrytelser i Tsjekkia (tsjekkisk: UDV) anklaget Štrougal for at han, i sin funksjon i 1965, hindret utredning av forbrytelser utført av den kommunistiske statens sikkerhetsmyndigheter i 1948 og 1949.[] Domstolen i Praha løslot ham i 2002 på grunn av bevismangel.[]

Referanser
----------

1. ↑   Gemeinsame Normdatei, besøkt 3. mai 2014[Hentet fra Wikidata]
2. ↑   Munzinger Personen, oppført som Lubomir Strougal, Munzinger IBA 00000011056, besøkt 9. oktober 2017[Hentet fra Wikidata]
3. ↑   Archive of Fine Arts, abART person-ID 61508, besøkt 6. februar 2023[Hentet fra Wikidata]
4. 1 2   Tsjekkias nasjonale autoritetsdatabase, NKC-identifikator jk01131541, besøkt 23. november 2019[Hentet fra Wikidata]
5. ↑   Archive of Fine Arts, cs.isabart.org, abART person-ID 61508, besøkt 1. april 2021[Hentet fra Wikidata]
6. ↑   Tsjekkias nasjonale autoritetsdatabase, NKC-identifikator jk01131541, besøkt 20. februar 2023[Hentet fra Wikidata]
7. ↑   www.lemonde.fr[Hentet fra Wikidata]
8. ↑   «Zemřel expremiér Lubomír Štrougal», verkets språk tsjekkisk, utgitt 6. februar 2023[Hentet fra Wikidata]
9. ↑   archiv.ucl.cas.cz[Hentet fra Wikidata]

Eksterne lenker
---------------

* (en) Lubomír Štrougal – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** SUDOC **·** NKC **·** Munzinger (iba)
 |
**Sonangol** (*Sociedade Nacional de Combustíveis de Angola*) er et delvis statseid angolansk olje- og gasselskap. Med en omsetning på 17 milliarder USA-dollar var det i 2007 Afrikas nest største selskap.

Historie
--------

Sonangol ble etablert i 1976 da det portugisiske oljeselskapet ANGOL ble nasjonalisert i forbindelse med landets nyvunnede selvstendighet. Etter Angolas selvstendighet forlot flere av de tidligere aktive oljeselskapene landet, og Sonangol kjøpte opp deres virksomhet.

I debember 2009 vant Sonangol en anbudskonkurranse om å utvinne olje i Qaiyarah og Najmah i Nineveh-provinsen i nordre Irak.

Datterselskaper
---------------

Etter hvert som selskapet vokste, hadde det økende behov for tjenester innen innkjøp, transport, telekommunikasjon og data, engineering, seismikk osv. Sonangol etablerte datterselskaper for å møte disse behovene. Sonangol og dets over 30 datterselskaper har fortsatt å ekspandere innen andre forretningsområder. Blant de viktigste datterselskapene er Sonair, MSTelcom og de to bankene Banco Africano de Investimentos og Banco do Comércio e Indústria.

Referanser
----------

1. ↑  The Africa Report 2009:15
2. ↑  Sonangol: History[*død lenke*]
3. ↑  «Statoil köpter irakiskt oljefält» Arkivert 2009-12-14, hos Wayback Machine. *Expressen*, 13. desember 2009

Eksterne lenker
---------------

* Offisielt nettsted Rediger på Wikidata

* (en) Sonangol – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Studentsamskipnaden i Sogn og Fjordane** (**SISOF**) var en av Norges studentsamskipnader. SISOF hadde til oppgave å ta seg av studentenes velferdsbehov ved Høgskulen i Sogn og Fjordane.

SISOF var service- og velferdsorganisasjonen for studentene i Sogn og Fjordane, og hadde velferdstilbud for studenter i Sogndal og Førde.

SISOF ble lagt ned 31. desember 2016 og erstattet av Studentsamskipnaden på Vestlandet fra 2017.

Tilbud
------

Tilbudene var blant annet studentboliger, barnehage, kantiner, bokhandel, helse og studentkroene Akutten og Meieriet.

### Studentboliger

Sisof hadde 436 hybler og leiligheter fordelt på Sogndal og Førde. 

**Sogndal**

* Studentheimen: 78 hybler og 5 leiligheter
* Stedjeåsen: 90 hybler
* Elvatunet: 80 hybler og 8 leiligheter
* Elvatunet 1: 70 hybler

I Sogndal er det også satt i gang et byggeprosjekt der det skal stå klart 150 nye studentboliger høsten 2016.

**Førde – Vieåsen**

* 100 hybler og 5 leilighete

### Barnehage

Sogndal Studentbarnehage.

Studentbarnehagen åpnet høsten 2003. Barnehagen er sentralt plassert med gangavstand til HiSF sine avdelinger i Sogndal.
Sogndal Studentbarnehage har 44 plasser

Studentbarnehagen samarbeider tett med Høgskulen i Sogn og Fjordane, og er en øvingsbarnehage for avdeling for lærerutdanning.

### Kantine

SISOF drifter to kantiner tilknyttet Høgskulen i Sogn og Fjordane. En kantine i 5.etg. i Høgskulebygget i Sogndal, en på Campus Vie i Førde.
Kantinene tilbyr frokost, lunsj, middag, salatbar og grillretter.

### Bokhandel

Fjordbok er studentenes egen bokhandel og fører alt av pensumlitteratur.

### Helse

SISOF har en helse- og rådgivinginstjeneste som er rettet mot de problemene studenter kan oppleve i hverdagen. 
Studentrådgivere er tilgjengelig i både Sogndal og Førde

### Studenthuset Meieriet

Meieriet åpnet dørene for første gang i 1998. 
Studenthuset Meieriet har etablert seg som en av de beste studentscenene i landet. Studentsamfunnet som frå 2015 har samme navn, Studenthuset Meieriet, drifter studenthuset i samarbeid med SISOF. SHM står for arrangement, og SISOF for salg og drift.

Direktører
----------

* Olav Terje Hove 1995 – 2005
* Audun Moen 2005 – 2007
* Terje Lian 2007 – 2007
* Bente Hardtvedt Ringstad 2007 – 2008
* Randi Marie Sjøholt 2008 -

Styreledere
-----------

* Georg Mevold – 1995
* Sturla Kollshaugen 1995 – 1999
* Hege Kjærgård 1999 –
* Ingeborg Lensby Kleive
* Asbjørg Klungseth
* Jon Heiberg 2008-2011
* Tobias Otnes Brattebø - 2013
* Karl-Erik Strøm Skogseid 2013-2015
* Morten Andre Tryti 2015 - 2016
* Tollak Mikal Kaldheim 2016 -

Referanser
----------

1. ↑

Eksterne lenker
---------------

* Studentsamskipnaden i Sogn og Fjordane
* Studenthuset Meieriet

| * v
* d
* r
Studentsamskipnader |
| --- |
| Agder **·** Arktisk **·** Gjøvik, Ålesund, Trondheim **·** Indre Finnmark **·** Innlandet **·** Molde **·** Nord **·** Oslo **·** Stavanger **·** Sørøst-Norge **·** Volda **·** Østfold **·** Ås **·** Vestlandet |

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Studieforbundet kultur og tradisjon** er et studieforbund for medlemsorganisasjonene som arbeider med folkelige kulturuttrykk,som for eksempel husflid, folkedans, revy- og teater, kulturtradisjoner, kulturminnevern og lokalhistorie. Studieforbundet kultur og tradisjons oppgave er å sørge for å skape best mulige forhold for opplæringsvirksomhet i organisasjonene og er finansiert av Kunnskapsdepartementet, og formidler tilskudd til opplæring i medlemsorganisasjonene. Dette brukes til kurs i alle ledd il medlemsorganisasjonene som driver opplæring. Hovedkontoret for Studieforbundet kultur og tradisjon ligger i Vågå kommune.

Studieforbundet arbeider etter voksenopplæringsloven, og har målene i denne som rettesnor for sitt arbeid:
Å bidra til å vedlikeholde og styrke demokratiet og legge grunnlag for bærekraftig utvikling ved å engasjere og utvikle aktive medborgere.
Å gjøre det mulig for mennesker å påvirke egen livssituasjon.
Å bekjempe utstøting og bidra til inkludering.
Å bidra til motivasjon og tilgang til kunnskap og kompetanse for alle og slik møte behov i et samfunn og arbeidsliv i stadig endring.
Å styrke kulturelt mangfold og øke deltagelse i kulturlivet.
Å være en selvstendig arena for læring og et supplement til offentlige utdanningstilbud for voksne.

Visjon for Studieforbundet kultur og tradisjon er: Det skal være mulig for alle som bor i Norge å bli kjent med og lære kulturuttrykk og folkelige tradisjoner i skapende og trygge fellesskap.

Medlemskap
----------

Medlemmer i Studieforbundet kultur og tradisjon er ideelle organisasjoner med minst 500 studietimer i gjennomsnitt de siste tre årene. Medlemsorganisasjonene er:

* Norges Husflidslag
* Noregs Ungdomslag
* Norsk Kulturarv
* Norsk Amatørteaterforbund
* Forbundet KYSTEN
* Norsk Quilteforbund
* Noregs Mållag
* DIS-Norge
* Landslaget for lokalhistorie
* Norsk Målungdom
* Vestlandske Teatersenter
* Kringkastingsringen
* Seniordans Norge
* HATS - kompetansesenter for revy og teater
* Norsk Frilynt Ungdomsforbund.

Eksterne lenker
---------------

* (no) Offisielt nettsted Rediger på Wikidata
**Sonater for fiolin og klaver** er tre kammermusikkverk Edvard Grieg skrev i 1865, 1867 og 1887.

Sonate for fiolin og klaver nr. 1 i F-dur, opus 8
-------------------------------------------------

Grieg skrev nr 1 i Rungsted ved København sommeren 1865, kort tid etter at han var ferdig med Klaversonate i e-moll op. 7.

Første utgave bar betegnelsen *Sonate für Pianoforte und Violine, Op. 8. - 1865. Leipzig u. Berlin, C.F. Peters*. Verket ble urframført i midten av november 1865 i Leipzigs *Gewandhaus* med Anders Petterson på fiolin og Grieg selv på piano. Stykket ble godt mottatt i den tyske pressen.

Satser
1. Allegro con brio
2. Allegretto quasi Andantino
3. Allegro molto vivace

Sonate for fiolin og klaver nr. 2 i G-dur, opus 13
--------------------------------------------------

Grieg skrev sonaten i Kristiania 1867.

Første trykte utgave: *Sonate für Pianoforte und Violine, Op. 13. - mars 1869. Leipzig, Breitkopf & Härtel*. Den norske fiolinisten Gudbrand Bøhn urframførte verket sammen med Grieg den 16. november 1867 i Kristiania.

Grieg brukte mye folkemusikkelementer i dette verket, mer enn i noe annet kammermusikkverk han skrev.

Satser
1. Lento doloroso - Allegro vivace
2. Allegretto tranquillo
3. Allegro animato

Sonate for fiolin og klaver nr. 3 i c-moll, opus 45
---------------------------------------------------

Grieg skrev sonaten på Troldhaugen i 1887. Han dediserte verket til den tyske maleren Franz von Lenbach som i 1884 malte portretter av Nina og Edvard Grieg mens de var i Roma.

Fiolinisten Adolph Brodsky og Grieg urframførte verket i Leipzigs *Gewandhaus* 10. desember 1887.

Sonaten gjorde stor suksess fra første stund og er fremdeles et mye spilt verk.

Satser
1. Allegro molto ed appassionato
2. Allegretto espressivo alla Romanza
3. Allegro animato

Kilder
------

* Erling Dahl Jr.: *Opus 8. Fiolinsonate nr. 1 i F-dur*, Grieg minutt for minutt, NRK
* Jorunn Eckhoff Færden: *Sonater, fiolin, klaver, nr. 1, op. 8, F-dur*, Griegarkivet ved Bergen Offentlige Bibliotek
* Erling Dahl Jr.: *Opus 13. Fiolinsonate nr. 2 i G-dur*, Grieg minutt for minutt, NRK
* Jorunn Eckhoff Færden: *Sonater, fiolin, klaver, nr 2, op. 13, G-dur*, Griegarkivet ved Bergen Offentlige Bibliotek
* Erling Dahl Jr.: *Opus 45. Fiolinsonate nr. 3 i c-moll*, Grieg minutt for minutt, NRK

Eksterne lenker
---------------

* Violin Sonata No.1, Op.8 (Grieg, Edvard): Fritt tilgjengelige noter i International Music Score Library Project.
* Violin Sonata No.2, Op.13 (Grieg, Edvard): Fritt tilgjengelige noter i International Music Score Library Project.
* Violin Sonata No.3, Op.45 (Grieg, Edvard): Fritt tilgjengelige noter i International Music Score Library Project.
**«Delilah»** er en britisk sang, skrevet av Les Reed (melodi) og Barry Mason (tekst). Den ble spilt inn av Tom Jones i 1968 og utgitt på singlen Decca F 12747 i februar 1968. Produsent var Peter Sullivan.

Innhold
-------

Jones fremfører sangen som en bedratt elsker som spionerer på sin kvinne, der hun fremstår i en siluett på vinduet, mens hun har samleie med en annen mann. Selv om han innser at hun ikke er til gagn for ham, blir han midlertidig sinnssyk. Han venter til at hennes elsker har forlatt henne, banker på døren, finner henne leende og stikker henne til døde. Så ber han henne om tilgivelse før politiet kommer for å hente ham bort.
Navnet "Delilah" er en referanse til den bibelske kvinneskikkelsen Dalila fra Dommernes bok i Det gamle testamente. Det var hun som førte helteskikkelsen Samson ut i ulykken, og navnet hennes er blitt stående som prototypen på en femme fatale.

Coverversjoner
--------------

Sangen har blitt innspilt i coverversjoner av mange artister, innbefattet Ray Adams, en tyskspråklig versjon med Peter Alexander (Tekst: Kurt Feltz), en reggaecover med Horace Andy, gothrockbandet Inkubus Sukkubus på albumet *Wild*, det irske punkrockbandet Flogging Molly på livealbumet *Alive Behind the Green Door* samt The Sensational Alex Harvey Band. Denne nådde en syvendeplass på den britiske singlelisten.

I 1988 spilte Paddy Goes to Holyhead inn en coverversjon. Den versjonen finnes på boksen med fire CD-plater, *The Hannover Sessions*, med The Sweet.

Det finske rockbandet Leningrad Cowboys fremførte en versjon av denne sangen på Total Balalaka i 1993.

Norsk versjon
-------------

Arne Bendiksen har skrevet en norsk tekst. På norsk bærer den også tittelen «Delilah». 

### Innspilling

* Odd Børre. (Utgitt på single for Triola samt på LP-platen *Om du visste* (Triola) i 1968).

Listeplasseringer
-----------------

| Artist | Liste | Høyeste plassering | Uker på listen | Dato for listeplassering |
| --- | --- | --- | --- | --- |
| Ray Adams | Norges flagg VG-lista | # 9 | 2 (# 9 i 1 uke) | 1968 |
| Tom Jones | Norges flagg VG-lista | # 2 | 14 (# 2 i 1 uke) | 1968 |
| Tom Jones | Storbritannias flagg Storbritannia | # 2 | 17 | 2. mars 1968 |
| Tom Jones | Sveits’ flagg Sveits | # 1 | 19 (# 1 i 8 uker) | 2. april 1968 |
| Tom Jones | USAs flagg Billboard Hot 100-listen | # 15 |  | 1968 |
| Tom Jones | Vest-Tysklands flagg Vest-Tyskland | # 1 |  | 1968 |
| Tom Jones | Østerrikes flagg Østerrike | # 3 | 16 | 15. mai 1968 |
| Peter Alexander | Østerrikes flagg Østerrike | # 1 | 12 | 15. mai 1968 |
| The Sensational Alex Harvey Band | Storbritannias flagg Storbritannia | # 7 | 7 | 26. juli 1975 |

Referanser
----------

1. ↑  Se plateetiketten
2. ↑  norwegiancharts.com - Ray Adams - Delilah
3. ↑  norwegiancharts.com - Tom Jones - Delilah
4. ↑  Chart Stats - Tom Jones - Delilah
5. ↑  hitparade.ch - Tom Jones - Delilah
6. ↑  Billboards webside
7. ↑  Tom Jones - Delilah - austriancharts.at
8. ↑  Peter Alexander - Delilah - austriancharts.at
9. ↑  Chart Stats - The Sensational Alex Harvey Band - Delilah

|  |  |
| --- | --- |
| Oppslagsverk/autoritetsdata | BBC Things
 |
**Mirramaze** er et Oslo-basert band med medlemmer fra Norge, Litauen og Storbritannia. Musikken deres har blitt karakterisert som hardrock, alternativ rock og cellorock.

Bandet hadde sitt opphav i 2002 som et samarbeid mellom Peter Stephens (vokalist, låtskriver og gitarist) og Kiki Maze (cellist). De spilte inn sin første EP, (untitled), i 2003 i Overhead Studio i Oslo, med Hugo Alvarstein fra Raga Rockers bak spakene. Senere ble det mye utskiftninger og omveltninger innad i bandet, før de gjenoppsto med ny line-up i 2006. Siden den gang har det vært opptil flere utskiftninger av musikere, og de har gått fra fem til fire medlemmer. På trommer fant man Arūnas Mazeika, en erfaren trommeslager fra Litauen, og på bass og andrevokal fikk de med seg Sindri Mehl, kjent i Norge fra band som Hoodlums, Farout Fishing og Dog Almighty.

I 2007 vant de den norske finalen i Emergenza-festivalen. I den nordiske finalen i Stockholm vant de deretter en plass i den internasjonale finalen i Tyskland og ble dermed det første norske bandet noensinne som har representert Norden i finalen. De spilte inn sitt første (selvtitulerte) album i 2008 i Sounderground Studio i Oslo med produsent Arne Aasland. Album nummer 2, Brainwashed, ble spilt inn i Sono Records i Praha høsten 2009, og utgitt i 2010. Bandet har siden turnert flittig i Europa, særlig i Baltikum og i Tyskland. Det tredje albumet, Prozac Nation ble sluppet på John Dee i mai 2013. Dette er også spilt inn i Sono Records, mikset av Jeffro Lackscheide i Chicago og mastret av Chris Sansom ved Propeller Mastering i Oslo. Dette var den første platen som har blitt spilt inn med bandets nåværende bandmedlemmer. Etter en omfattende slippturné gikk bandet i dvale grunnet personlige forhold, før de på nytt gikk inn i studio i februar 2015 og spilte inn Rotten Soul. De var nå tilbake i Sounderground Studio, med Arne Aasland tilbake bak spakene. Albumet ble nok en gang mastret av Chris Sansom ved Propeller Mastering. Platen ble sluppet i november samme år.

Medlemmer
---------

* Peter Stephens (vokal og gitar) - 2002-
* Kiki (cello og elektrisk cello) - 2002-
* Sindri Mehl (bass) - 2012-
* Arūnas Mažeika (trommer) - 2011-

Tidligere medlemmer
-------------------

* Luis Landa-Schreitt (perkusjon, trommer) - 2002
* Alexander Oxholm (trommer) - 2003–2007
* Martin Hystad (trommer) - 2007–2011
* Vegard Klykken (bass) - 2002–2003
* Jim Shearer (bass) - 2003
* Jostein Høgetveit (bass) - 2004–2005
* Jonas Drag (bass) - 2005–2007
* Nicklas Stenman (bass) - 2007–2011
* Sverre Brungot (gitar) - 2005–2011
* Kiran Surana (gitar) - 2011
* Alex Kovziridze (gitar) - 2012

Diskografi
----------

* *Mirramaze* (2009)
* *Brainwashed* (2010)
* *Prozac Nation* (2013)
* *Rotten Soul* (2015)

Eksterne lenker
---------------

* (en) Offisielt nettsted Rediger på Wikidata
* (en) Mirramaze på Discogs Rediger på Wikidata

* (en) Mirramaze på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Terje Gjengedal** (født 4. juni 1958) er en norsk professor og forsker innen kraftproduksjon, kraftnett og krafthandel..

Biografi
--------

Gjengedal ble utdannet sivilingeniør ved NTH hvor han også tok doktorgrad. Han har vær professor ved NTNU og ved Høgskulen i Narvik, ved Universitetet i Agder og ved NMBU på Ås. Han har vært gjesteforeleser ved University of Minnesota og ansatt i ABB. Han har hatt flere lederstillinger i Statkraft. Han har vært fagsjef og FoU-direktør i Statnett og konsernsjef i SFE. Han har bred styreerfaring og har vært styreleder i flere selskap. Han er nå professor ved Universitetet i Tromsø.

I oktober 2019 gikk Gjengedal inn som styreleder i oppstartsselskapet Durable Energy AS og i november 2019 som styreleder i selskapet ADNS AS.

Han er bosatt i Ås kommune i Akershus. Han er yngre bror av tannlege og tidligere friidrettsutøver Harald Gjengedal, og nevø av den tidligere høydehopperen Rune Gjengedal.

### Priser

Gjengedal har mottatt flere nasjonale og internasjonale priser for sitt arbeid.
Han fikk blant annet The CIGRE Technical Committee Award i 2003 og Elkraftprisen i 2005.

Se også
-------

* Liste over kjente personer fra Gloppen kommune
* Liste over kjente elever ved Firda videregående skole

Referanser
----------

1. ↑  Årets elkraftpris til statskraftansatt Arkivert 31. juli 2013 hos Wayback Machine. statkraft.no

Eksterne lenker
---------------

* (no) Publikasjoner av Terje Gjengedal i forskningsdokumentasjonssystemet CRIStin
* (no) Publikasjoner av Terje Gjengedal i BIBSYS
* Profil på NRKs fylkesleksikon

  


|  |  |
| --- | --- |
| Oppslagsverk/autoritetsdata | Prabook **·** CRIStin
 |
***Delivery Man*** er en amerikansk dramafilm fra 2013, regissert av Ken Scott. Hovedrollene spilles av Vince Vaughn, Chris Pratt og Cobie Smulders.

Handling
--------

David Wozniak (Vince Vaughn) er et leveringsbud som arbeider for farens forretning, og han blir forfulgt av kjeltringer som han skylder 80 000 dollar til. Hans kjæreste, Emma (Cobie Smulders) er gravid med hans barn. En dag kommer David hjem fra jobb, og en advokat venter på ham. Advokaten representerer en sædbank hvor David donerte sæd tjue år tidligere da han var student. Som følge av disse donasjonene til sædbanken, er han nå far til 533 barn. Av disse har 142 barn sluttet seg til et gruppesøksmål for å tvinge sædklinikken til å avsløre identiteten til "Starbuck", ett alias som David brukte da han donerte sæd.

Davids venn og advokat Brett (Chris Pratt) representerer ham, når David prøver å holde identiteten sin hemmelig. Brett gir David en oversikt over alle partene i søksmålet, og David begynner å følge etter dem. David vurderer å identifisere seg selv. Men etter at kjeltringene som han skylder penger til angriper faren hans, blir han enig med sin advokat om å saksøke sædbanken for å unngå at identiteten hans blir avslørt. David vinner søksmålet, mottar en erstatning på 200 000 dollar, og klarer å holde sin identitet forseglet.

David begynner snart å angre, og han vurderer å avsløre sin sanne identitet. Men hvis han velger å gjøre dette, ville han miste hele erstatningen på 200 000 dollar som han vant i motsøksmålet. Han avslører til faren sin at han er Starbuck. Faren hans bestemmer seg for å nedbetale Davids gjeld, og David avslører endelig sin identitet offentlig på Facebook. Han besøker Emma i det hun holder på å føde barnet deres. På sykehuset etter at barnet deres er født frir David til Emma, og flere av barna hans møter opp for å se ham.

Medvirkende
-----------

Vince Vaughn
* Vince Vaughn som David Wozniak.
* Chris Pratt som Brett
* Cobie Smulders som Emma
* Andrzej Blumenfeld som Mikolaj Wozniak.

Eksterne lenker
---------------

* Offisielt nettsted Rediger på Wikidata
* (en) *Delivery Man* på Internet Movie Database Rediger på Wikidata

* *Delivery Man* hos Filmweb

* (sv) *Delivery Man* i Svensk Filmdatabas Rediger på Wikidata

* (da) *Delivery Man* i Danmark Nationale Filminstitut Rediger på Wikidata

* (fr) *Delivery Man* på Allociné Rediger på Wikidata

* (nl) *Delivery Man* på MovieMeter Rediger på Wikidata

* (en) *Delivery Man* på American Film Institute Rediger på Wikidata

* (en) *Delivery Man* på Rotten Tomatoes Rediger på Wikidata

* (en) *Delivery Man* på Metacritic Rediger på Wikidata

* (en) *Delivery Man* på Box Office Mojo Rediger på Wikidata
* Trailer, youtube.com

|  |  |
| --- | --- |
| Oppslagsverk/autoritetsdata | BBC Things
 |

Portal: Film
***Misa Criolla*** er et sang- og musikkverk av den argentinske komponisten Ariel Ramirez (f. 1921). Verket er en katolsk messe, med spanske tekster og med latinamerikanske rytmer, instrumenter og tonesetting. Musikken er lagt tett opp til eksisterende folkemusikk fra forskjellige kanter av Sør-Amerika.

Messen, som ble urfremført i 1963, ble Ramirez' gjennombrudd som komponist. Den er gitt ut i Norge som gramofonplate på Philips, med B-siden «Navidad Nuestra» som gjennomgår juleevangeliet.

Fremføringen på platen er med solistene *Los Fronterizos*. Koret *Cantoría de la Basílica del Socorro* er dirigert av pater J.G. Segade og ledet av komponisten.

Sporliste
---------

Verket følger den vanlige inndelingen for katolske messer

* Kyrie: Baguala-Vidala (Tucumán)
* Gloria: Carnavalito (Andes)
* Credo: Chacarera trunca (Santiago del Estero)
* Sanctus: Carnaval cochabambino (Cochabamba)
* Agnus Dei: Estilo pampeano (La Pampa)

Eksterne lenker
---------------

* Konsertanmeldelse m.m. i La Nacion (spansk)
* DVD Misa Criolla 1967 som DVD

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |
**Mirotvorcevfjellet** er et fjell i Wohlthatmassivet i Dronning Maud Land. Det ligger i Søre Petermannkjeda, om lag tre kilometer øst-sørøst for Neustruevfjellet og to kilometer sørøst for Valichanovtoppen. Høyeste punkt ligger 2815 moh.

Mirotvorcevfjellet ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet etter den sovjetiske geografen K.N. Mirotvortsev (1880–1950).

Se også
-------

* Liste over fjell i Dronning Maud Land

Referanser
----------

1. 1 2 3  Composite Gazetteer of Antarctica Den vitenskapelige komite for antarktisforskning (SCAR). Katalognr. 9650
2. ↑  Mirotvorcevfjellet *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
**High Fructose Corn Syrup** (HFK) blir også kalt glukose-fruktose sirup i Storbritannia og Canada.

Sirupen består av elementer fra maissirup som har gjennomgått en enzymatisk prosessering for å konvertere glukose inn i fruktose og for å produsere den ønskede sødme. I USA blir dette middelet brukt i matvarer og produkter som et søtningsmiddel. Den har blitt svært vanlig i bearbeidet mat og drikkevarer, inkludert brød, frokostblandinger, kjøtt, yoghurt og i forskjellige supper og sauser.

HFCS ble først introdusert av Richard O. Marshall og Earl R. Kooi i 1957. De har imidlertid mislykket i å gjøre denne sirupen levedyktig for masseproduksjon. Etableringen av den industrielle produksjonsprosessen ble gjort mulig av Dr. Y. Takasaki i 1965. På den tiden var han ansatt ved Agency for Industrial Science and Technology i Japan.

HFCS ble deretter raskt introdusert til mange bearbeidede mat og drikkevarer i USA fra rundt 1975 til 1985. Et system av tariffer for sukker tariffer ble pålagt i 1977. USA fikk betydelig økte kostnader for importert sukker og amerikanske produsenter søkte derfor etter billigere erstatninger. Maissirup, avledet fra mais, er mer økonomisk gunstig fordi de innenlandske amerikanske og kanadiske prisene på sukker er det dobbelte av global pris og maisprisen holdes lav gjennom statstilskudd som blir utbetalt til maisdyrkere.

HFCS ble dermed en svært attraktiv erstatning til sukker, og foretrekkes over vanlig sukker, blant det store flertallet av amerikanske produsenter av mat og drikke. Det gjennomsnittlige amerikanske konsumet av HFCS lå på litt over 17 kg i 2008. Andre land, deriblant Mexico, bruker vanligvis sukker i flertallet av deres leskedrikker. Noen amerikanere oppsøker derfor meksikansk Coca-Cola i etniske dagligvarekjeder, fordi de foretrekker denne Cola-drikken med vanlig sukker, sammenlignet med brusen som blir produsert ved hjelp av HFCS.

Eksterne lenker
---------------

* Fedmeforsker advarer mot farlig sukker som er på vei til Europa. nrk.no (31. oktober 2014)
**Charlotte Amalia Dahlberg** (født Haase 20. januar 1791 i Eckernförde, død 18. desember 1861 i Bergen) var en dansk-norsk skuespillerinne.

Familie
-------

Charlotte Amalia Dahlberg var datter av feltskjær Siegfried Christoph Andreas Haase og Charlotte Amalia Brummerstädt. Hun ble første gang gift med skreddermester Joachim Frederik Schultz (død 1823). Ekteskapet ble oppløst i 1820. Hun ble 4. august 1825 gift på Frederiksberg med skuespiller Carl Frederik Dahlberg (1797-1850). Også dette ekteskapet ble oppløst.

Liv og virke
------------

Charlotte Amalia Dahlberg var i 1827-1828 skuespiller hos Peder Lauritzen Bigum i Kristiansand, før hun opptrådte med Julius Olsens selskap i Bergen fra 1828 til ca. 1831.

Charlotte Amalia Dahlberg etablerte seg dessuten som motehandlerinne i Bergen. En annonse fra 1831 forteller om hennes virksomhet: «Elastiske Haarkjæder, Hals- og Armbaand, Lorgnetsnore, Ørebandelokker, Fingerringe i forskjellige Mønstre forfærdiges; Krøller opsættes og Haar kjøbes af Madame C. A. Dahlberg.» Hun drev dessuten utleie av «Nye og moderne Christentøier.»

Kilder
------

* Jensson, Liv (1981). *Biografisk skuespillerleksikon*. Universitetsforl. s. 43. ISBN 8200056228.

Referanser
----------

1. ↑  *Bergens Adressecontoirs Efterretninger 1831.10.26*. Norge, Hordaland, Bergen. 1831. s. 4.
**Vladlena Pavlovna Burnasjeva** (russisk: Владлена Павловна Бурнашева; født **Nogovitsyna**, tidligere **Ivanova**), bedre kjent som **Sakhaja** eller **Sakhaaja** (russisk: Сахая, sakha: Сахаайа), er en russisk sanger, skuespiller og programleder fra Kobjajskom-distriktet i Sakha. Hun er internasjonalt best kjent for å ha representert Sakha i Tyrkvisjonens sangkonkurranse i 2014. Hun regnes som en av de mest suksessfulle sangerne fra republikken.

Sakhaaja startet sin musikalske karriere etter et møte med produsenten Nikolajem Donskim i 1994, og det påfølgende året ga hun ut albumet *Ty moj paren*. I 2001 vant hun grand prix i sangkonkurransen *Stoj, molodaja pora* og senere har hun fem ganger vunnet nominasjonen «årets beste sangerinne» i Sakhas mest prestisjefylte musikkprisutdeling, Etigen Khomus, utdelt av radiokanalen Victoria Sakha. 
I 2003 vant Sakhaaja konkurransen *Velaja luna* i Burjatia og i 2007 ble hun tildelt utmerkelsen som hedret artist i republikken Sakha. 
I 2014 kom hun på syvendeplass da hun fremførte melodien «Kün» i Tyrkvisjonens sangkonkurranse i Kazan.

Vladlena Nogovitsyna giftet seg først med sangeren Alexander Burnasjev, før hun i 2013 giftet seg med advokaten Mark Ivanov. I 2015 giftet hun seg på nytt med sin første ektemann. Sammen har de to barn.

Sanger (utvalg)
---------------

* 2014: «Kün» («Күн»)

Referanser
----------

1. 1 2   stuki-druki.com[Hentet fra Wikidata]
2. 1 2 3 4 5  Omtale på stuki-druki.com. Besøkt 19. mars 2022. (ru)
3. ↑  Afisja Dailys omtale av Sakhaja. Publisert 28. februar 2013. Besøkt 18. mars 2022. (ru)
4. ↑  SakhaLife 25. februar 2017. Самый скромный участник «порвал» «Этигэн Хомус» — 2017. Besøkt 19. mars 2022. (ru)
5. ↑  Artikkel publisert på sanaalar.ru 1. mars 2009. Besøkt 19. mars 2022. (ru)
6. ↑  Eurovoix 21. november 2014, Turkvizyon'14: Kazakhstan Wins!. Besøkt 19. mars 2022. (en)
7. ↑  SakhaPress 12. oktober 2015. Певица Сахая: «Мы попробовали жить друг без друга». Besøkt 19. mars 2022. (ru)

|  |  |  |
| --- | --- | --- |
| Forrige deltaker:**Olga Spiridonova** | **Sakha i Tyrkvisjonens sangkonkurranse**(2014) | Neste deltaker:**Umsuura** |
**Ptychopteroidea** er en liten gruppe av mygg som omfatter de to artsfattige familiene glansmygg og Tanyderidae. 

De er stort sett middelsstore, slanke mygg som ligner på stankelbein men kan skilles fra disse på detaljer i vingenettet. De er sannsynligvis ikke nært beslektet med stankelbein-artene. Disse myggene er ofte nokså fargerike, og familien Tanyderidae har gjerne mønstrede vinger. 

Larvene lever i vann – Tanyderidae bare i rennende vann, men larvene til glansmygg kan leve i tildels sterkt forurenset, stillestående vann. Tanyderidae blir ofte regnet for å være de mest primitive av de nålevende tovingene. 

I Europa finnes bare familien glansmygg, der sju arter er funnet i Norge.

Systematisk inndeling
---------------------

Tidligere var denne gruppen en del av stankelbein-artene i Tipulomorpha. Nyere forskning viser at disse ikke er i nær slekt, men bare har ytre likheter som lange tynne bein og en lang tynn bakkropp.

**Treliste**
* tovinger (Diptera)
	+ mygg (Nematocera)
		- Ptychopteromorpha
			* Overfamilien **Ptychopteroidea**
				+ Familien Glansmygg (Ptychopteridae)
				+ Familien Tanyderidae ' blir ofte regnet til Psychodomorpha
				+ Familien Hennigmatidae (utdødd)
				+ Familien Nadipteridae (utdødd)

Eksterne lenker
---------------

* (en) *Ptychopteroidea* hos Fauna Europaea Rediger på Wikidata

* (en) *Ptychopteroidea* hos Fossilworks Rediger på Wikidata

* (en) *Ptychopteroidea* hos ITIS Rediger på Wikidata

* (en) *Ptychopteroidea* hos NCBI Rediger på Wikidata

* (en) *Kategori:Ptychopteromorpha* – bilder, video eller lyd på Wikimedia Commons Rediger på Wikidata

* *Ptychopteromorpha* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
***The Invisible Fear*** er en amerikansk stumfilm fra 1921 regissert av Edwin Carewe.

Handling
--------

Sylvia Langdon er forlovet med Bentley Arnold. Men Arthur Comstock (spilt av Walter McGrail) en nevø av John Randall, er også interessert i henne. En dag blir Sylvia kastet av hesten sin, og sammen med Arthur søker de tilflukt i en hytte under en voldsom storm. Her prøver Arthur å innlede et forhold med Sylvia, og under en krangel slår hun ham i hodet med en tung lysestake. Hun flykter fra hytta, og når hun ser seg tilbake kort tid senere oppdager hun at hytta er oppslukt av flammer. 

I mellomtiden oppdager John Randall at Arthur har tatt et testament fra skrivebordet hans, og setter ut for å finne ham. Men en ulykke skjer, og det blir rapportert at Randall har blitt drept. Sylvia og Bentley gifter seg. Men Arthur Comstock kommer senere tilbake, og det blir avslørt at han hadde myrdet Randall. Han hadde deretter etterlatt Randalls kropp for å bli fortært i hytte-brannen.

Skuespillere
------------

* Anita Stewart som Sylvia Langdon
* Walter McGrail som Arthur Comstock
* Allan Forrest som Bentley Arnold
* Hamilton Morse som Arnold
* Estelle Evans
* George Kuwa som Nagi
* Edward Hunt som Butler
* Ogden Crane som John Randall

Referanser
----------

1. ↑  «AFI|Catalog». *catalog.afi.com*. Besøkt 24. mai 2023.

Eksterne lenker
---------------

* (en) *The Invisible Fear* på Internet Movie Database Rediger på Wikidata

* (en) *The Invisible Fear* på AllMovie Rediger på Wikidata

* (en) *The Invisible Fear* på American Film Institute Rediger på Wikidata